
   REPUBLIKA HRVATSKA
TRGOVAČKI SUD U RIJECI
       Rijeka, Zadarska 1 i 3

U    I M E    R E P U B L I K E     H R V A T S K E

R J E Š E N J E

	Trgovački sud u Rijeci, OIB 88785964957, po sucu pojedincu Danieli Korlević, odlučujući o prijedlogu predlagatelja Financijska Agencija Regionalni centar: Rijeka, F. Kurelca 8, za otvaranje stečajnog postupka nad dužnikom trgovačkim društvom D.M.G.S. TRADE DESK jednostavno društvo s ograničenom odgovornošću za usluge, Rijeka, Kozala 31, OIB 53191605501, dana 14. travnja 2017. godine

r i j e š i o    j e

I. Obustavlja se prethodni postupak radi utvrđivanja pretpostavki za otvaranje stečajnog postupka nad dužnikom D.M.G.S. TRADE DESK jednostavno društvo s ograničenom odgovornošću za usluge, Rijeka, Kozala 31, OIB 53191605501.

II. Nalaže se Financijskoj agenciji da oslobodi sredstva zaplijenjena na temelju čl.112. st.1. Stečajnog zakona.

III. Ročište određeno za dan 21. travnja 2017. godine u 11.00 sati otkazuje se kao bespredmetno. 

Obrazloženje

Financijska agencija, Regionalni centar Rijeka podnijela je ovome sudu 20. travnja 2016. godine prijedlog za otvaranje stečajnog postupka nad dužnikom D.M.G.S. TRADE DESK jednostavno društvo s ograničenom odgovornošću za usluge, Rijeka, Kozala 31, OIB 53191605501 (dalje: dužnik) temeljem čl.110. st.1. Stečajnog zakona (Narodne novine, br. 71/15, dalje: SZ-a). 
Predlagatelj je u prijedlogu naveo da dužnik na dan 15. travnja 2016. godine u Očevidniku redoslijeda osnova za plaćanje u neprekinutom razdoblju  od 120 dana ima evidentirane neizvršene osnove za plaćanje u ukupnom iznosu od 8.358,24 kn u koji iznos je uračunata i kamata i naknada Financijske agencije za provedbe ovrhe, da dužnik ima jednog zaposlenika. 
Rješenjem od 20. prosinca 2016. godine pokrenut je prethodni postupak radi utvrđivanja pretpostavki radi utvrđivanja pretpostavki za otvaranje stečajnog postupka nad dužnikom.
Do završetka prethodnog postupka sudu je dostavljena potvrda Financijske agencije od 13. travnja 2017. godine (list 13 spisa) iz koje je razvidno  da dužnik na dan 13. travnja 2017. godine u Očevidniku redoslijeda za plaćanje nema evidentiranih nepodmirenih obveza.   
Slijedom navedenoga, a temeljem čl.128. st.9. SZ-a valjalo je postupak obustaviti i riješiti kao u točki I. izreke rješenja. 
	Kako je prethodni postupak obustavljen, temeljem čl. 112. st.7. SZ-a odlučeno je kao u točki II. izreke rješenja. 
	  
U Rijeci, 14. travnja 2017. godine

                                                                                         Sudac
                                                                                                 Daniela Korlević
							
UPUTA O PRAVNOM LIJEKU:
Protiv ovog rješenja dopuštena je žalba. Žalba se izjavljuje u dva primjerka u roku od osam dana od dostave prvostupanjskog rješenja. Dostava se smatra obavljenom istekom osmoga dana od dana objave pismena na mrežnoj stranici e-Oglasna ploča sudova, a o žalbi odlučuje Visoki trgovački sud Republike Hrvatske. 



DNA:
- predlagatelju
- zastupniku dužnika po zakonu Gordana Dobrijević na adresu dužnika
- dužniku
- FINA RIJEKA
- e-Oglasna ploča 

U Rijeci, 14.4.2017. godine

Stečajni sudac
Daniela Korlević

